text: қара үбі өзені жоғарғы ертіс алабындағы өзен. шығыс қазақстан облысы глубокое ауданы жерімен ағады. ұзындығы 70 км, су жиналатын алабы 691 км2. қараүбі көксу жотасының солтүстік-батыс беткейіндегі бұлақтардан басталып, үбі өзеніне құяды. жоғарғы арнасы тар шатқалды, етегі қорымтасты. арнасы тік, биіктігі 10-100 м-ге жетеді. қар, жаңбыр, жер асты суларымен толығады. жылдық орташа су ағымы потапов қонысы тұсында 9,05 м³/с. өзеннен ағаш ағызылады, мал суарылады.